Columbine High School.
**Columbine High School**, tai lyhyemmin **CHS**, on julkinen high school Columbinen kunnallishallinnottomalla alueella Coloradossa, Yhdysvalloissa. Se kuuluu Jeffersonin piirikunnan julkiseen koulupiiriin. Koulussa opiskelee tällä hetkellä noin 1 700 oppilasta. High Schoolin lempinimi ja maskotti on Rebels. Sen nykyinen rehtori on Frank DeAngelis. Koulun ylitarkastajana toimii Dr. Cindy Stevenson.

Columbine High School nousi julkisuuteen vuonna 1999, kun kaksi sen oppilasta aloitti noin tunnin mittaisen ammuskelun, jossa kuoli yhteensä 15 ihmistä.

Historia
--------

Columbine High School avattiin syksyllä 1973. Sen ensimmäinen valmistunut vuosiluokka tuli kuitenkin vasta 1975. Koulun nimettiin Coloradossa sijaitsevan samannimisen kaupungin mukaan. Sen ensimmäinen rehtori oli Gerald Difford.

Columbinen koulun viralliset värit ovat laivaston sininen ja hopea. Nämä värit valittiin Ken Caryl Junior High Schoolin ja Bear Creek High Schoolin oppilaiden kesken pidetyllä äänestyksellä vuonna 1973, sillä niistä kouluista tulivat ensimmäiset koulun opiskelijat.

### Verilöyly 1999

*Pääartikkeli: Columbinen verilöyly*
Columbine High Schoolilla tapahtui yksi Yhdysvaltojen historian pahimmista joukkomurhista huhtikuussa 1999, kun viimeistä vuottaan koulussa opiskelleet Eric Harris ja Dylan Klebold tappoivat yhteensä 15 henkilöä, mukaan lukien yhden opettajan, sekä itsensä ja haavoittivat 21 muuta tuliaseilla ja omatekoisilla räjähteillä. Isku aiheutti suurta moraalipaniikkia Yhdysvaltojen muissa kouluissa.

Verilöylyn jälkeen Columbinen oppilaat siirrettiin Chatfield Senior High -kouluun lopuiksi kolmeksi kouluviikoksi. Koulun kirjasto ja kahvila, verilöylyn pahimmat paikat, oli remontoitu täysin neljä vuotta ennen ampumisia. Kirjasto sijaitsi tuolloin suoraan kahvilan yläpuolella. Myöhemmin kirjasto purettiin kokonaan ja sen tilalle tehtiin valopiha. Koulu rakensi uuden, suuremman "Hope Columbine Memorial Library" -nimisen kirjaston mäelle josta ammuskelu alkoi.

Columbine High Schoollin kouluampuminen on Yhdysvaltojen eniten uhreja vaatinut ammuskelu sekä Yhdysvaltojen vakavin kahden ihmisen suorittama massamurha.

Koulun entisiä oppilaita
------------------------

* Darrel Akerfelds, baseball-ammattilainen.
* Eric Harris ja Dylan Klebold, Columbinen verilöylyn toteuttaneet henkilöt.
	+ Rachel Scott, yksi Columbinen verilöylyn 13 uhrista. Nuoriso-ohjelma Rachel's Challenge tehtiin hänen muistolleen.
	+ Cassie Bernall, yksi Columbinen verilöylyn 13 uhrista. Hänestä on myöhemmin tehty useita lauluja ja kirjoitettu kirja.
* Allan Kayser, näyttelijä. Tunnetaan mm. televisiosarjasta *Mama's Family*.
* Melanie Palenik, urheilija joka voitti kultaa vuoden 1988 talviolympialaisissa naisten freestylehiihdossa.
* Skip Ewing, countrylaulaja ja lauluntekijä.
* Wes Hart, ammattilaisjalkapalloilija.
* Laval Short, amerikkalaisen jalkapallon ammattilaispelaaja.
* Todd Park Morh, *Big Head Todd and the Monsters* -yhtyeen kitaristi ja solisti.
* Glenn Scott, entinen Colorado House of Representativesin jäsen.
* Jeanie Schroder, *DeVotchKa* -yhtyeen jäsen.
* Sue Manteris, uutistenlukija ja näyttelijä.

Lähteet
-------

1. ↑  JEFFCO Public Schools - District Map (Columbine merkitty vihreällä Littletonin vasemmalle puolelle.) *jeffcopublicschools.org*.  Arkistoitu 22.5.2010. Viitattu 28.6.2010. (englanniksi)
2. 1 2 3  JEFFCO Public Schools - Columbine High *jeffcopublicschools.org*.  Arkistoitu 3.11.2010. Viitattu 28.6.2010. (englanniksi)
3. ↑  Columbine: 10 Years Later *schoolcounselor.org*.  Arkistoitu 5.12.2012. Viitattu 30.6.2010. (englanniksi)
4. ↑  Lessons from Littleton (pt. I) *nais.org*.  Arkistoitu 9.2.2012. Viitattu 30.6.2010. (englanniksi)
5. ↑
6. ↑  Darrel Akerfelds - BR Bullpen *baseball-reference.com*. Viitattu 18.7.2010. (englanniksi)
7. ↑  Eric Harris and Dylan Klebold *acolumbinesite.com*. Viitattu 18.7.2010. (englanniksi)
8. ↑  Rachel Joy Scott *acolumbinesite.com*. Viitattu 18.7.2010. (englanniksi)
9. ↑  Cassie Rene Bernall *acolumbinesite.com*. Viitattu 18.7.2010. (englanniksi)

Aiheesta muualla
----------------

* Columbine High School

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.